**OPIS PREDMETU ZÁKAZKY**

Predmetom zákazky je kosenie trávnikov s pohrabaním, naložením na dopravný prostriedok, s odvozom do 25 km a so zložením v Kompostárni Bernátovce v **MČ Košice Sever v lokalite 103,104**; v **MČ Košice Sídlisko Dargovských hrdinov v lokalite 401, 402, 403, 404, 405** a v **MČ Košice Sídlisko Ťahanovce v lokalite 701, 702**. Verejný obstarávateľ môže zadať pri niektorých plochách, alebo aj celých častiach aj kosenie trávnikov bez pohrabania a odvozu – mulčovanie. Verejný obstarávateľ plánuje zadávať **dve kosby počas roka**. Aktuálna celková výmera plochy určená na jednu kosbu je **974 819 m2**.

Dodávateľ bude plniť predmet zákazky za nasledovných podmienok:

Správa mestskej zelene v Košiciach (Objednávateľ) bude každú kosbu objednávať podľa jednotlivých častí. Dodávateľ po obdŕžaní záväznej objednávky, má povinnosť nastúpiť na realizáciu prác najneskôr do 48 hodín (okrem prípadu, ak tento termín pripadá na nedeľu, alebo sviatok, vtedy je dodávateľ povinný nastúpiť najbližší pracovný deň) a bezodkladne pred nástupom oznámiť e-mailom začatie prác na e-mailovú adresu [smsz@smsz.sk](mailto:smsz@smsz.sk). Každú kosbu je povinný ukončiť a odovzdať do 8 pracovných dní, prípadné predĺženie tohto termínu v odôvodnených prípadoch, napr. poveternostné vplyvy, schváli a stanoví za objednávateľa príslušný technik zelene, zodpovedný za technický dozor, záznamom do stavebného denníka. Dodávateľ je povinný zabezpečiť v prípade svojej neprítomnosti zodpovednú osobu na prevzatie objednávky a na zabezpečenie prác. Najneskôr 24 hod. po ukončení prác (najbližší pracovný deň) vyzve dodávateľ e-mailom objednávateľa na odovzdanie a prevzatie prác. Práce budú preberané objednávateľom na základe zápisov v stavebnom denníku, ktorý vedie dodávateľ. Jednu kópiu predloží objednávateľovi pri odovzdávaní a preberaní prác, vrátane dokladu o uložení pokosenej hmoty v kompostárni Bernátovce. Objednávateľ bude vykonávať priebežnú kontrolu vykonaných prác. Po písomnom odovzdaní a prevzatí sa práce považujú za ukončené.

Na vykonanie jednotlivých prác má objednávateľ špecifické požiadavky:

* Pred začatím kosby vyčistiť plochy od všetkých nečistôt majúcich dopad na kvalitu vykonanej kosby.
* Reprezentačné trávnaté plochy kosiť do výšky max. 3 cm, rotačnou kosačkou so zberným košom. Pohrabanie a odvoz pokosenej trávy z reprezentačnej zelene realizovať v deň vykonania kosby.
* Sídlištnú a prídomovú zeleň kosiť do výšky max. 4 cm. Pohrabanie a odvoz pokosenej trávy zo sídlištnej a prídomovej zelene vykonať do 48 hodín (t. j. do 2 dní) od zrealizovania čiastkového plnenia (teda nie až po skončení kosenia celej časti). To znamená, že pokosená tráva neostane na mieste kosenia viac ako 48 hod.
* Kosbu realizovať vhodným technologickým postupom (napr. použitím ochranných plachiet, vhodných mechanizmov a pod.) tak, aby nedošlo k zraneniu osôb, či k znečisteniu okolitých plôch, alebo k znečisteniu, alebo poškodeniu objektov (ciest, chodníkov, budov, motorových vozidiel, plastík, prípadne iného majetku). Pri kosení okolo zaparkovaných motorových vozidiel je dodávateľ vždy povinný používať ochranné plachty. V prípade vzniku akejkoľvek škody je nutné okamžite zjednať nápravu na náklady dodávateľa.
* Pokosenú trávu odvážať do kompostárne mesta Košice v Bernátovciach s tým, že zodpovedný zamestnanec kompostárne potvrdí dovoz. Vážny lístok objednávateľ žiada prikladať k denným záznamom a priložiť k faktúre vystavenej dodávateľom.
* Kosbu a zber realizovať tak, aby nedošlo k poškodeniu trávnatých plôch. V prípade poškodenia trávnatej plochy (nákladným motorovým vozidlom pri odvoze trávy alebo iným spôsobom) je dodávateľ povinný zabezpečiť obnovu trávnatej plochy na vlastné náklady.
* Kosbu pokosenej trávy **nerealizovať** počas nedelí, v dňoch pracovného pokoja a v dňoch štátnych sviatkov, dodávateľ sa zaväzuje zároveň dodržiavať nasledovnú maximálnu dobu kosenia počas dňa a to od 7,00 hod. do 20,00 hod. Zber a odvoz pokosenej trávy môže dodávateľ zabezpečovať aj počas nedelí, prípadne v dňoch pracovného pokoja a štátnych sviatkoch, len na základe predchádzajúceho písomného, prípadne e-mailového súhlasu objednávateľa pre každý jednotlivý prípad.
* Trávnaté plochy je potrebné vykosiť aj v tesnej blízkosti záhonov, lavičiek, stromov, detských zariadení, stožiarov verejného osvetlenia, prípadne iných prekážok v trávnatých plochách, tak aby nedošlo k ich poškodeniu. Okolo stromov s priemerom kmeňa pod 20 cm kosbu dodávateľ nerealizuje vo vzdialenosti do 0,5 m od kmeňa stromu. V prípade vzniku akejkoľvek škody v súvislosti s činnosťou dodávateľa, nesie tento dodávateľ plnú zodpovednosť za vzniknutú škodu.
* Objednávateľ si vyhradzuje právo meniť výmery častí resp. lokalít zapríčinené zmenami majetko - právnych vzťahov a stavebnými činnosťami.
* Objednávateľ si vyhradzuje právo meniť celkovú výmeru častí resp. lokalít pri objednávaní aktuálnej kosby (mimoriadna situácia, resp. požiadavka vlastníka).
* Z dôvodu možnosti vzniku akejkoľvek škody je dodávateľ zároveň povinný odstrániť pokosenú trávu z ciest, chodníkov a schodísk súbežne s kosbou. Pokosenú trávu z okapov a rigolov, je dodávateľ povinný odstrániť v deň realizácie kosby.
* Objednávateľ požaduje od dodávateľa zabezpečiť vhodné vystrojenie výkonných zamestnancov oblečením a pracovným náradím spĺňajúcim nároky na bezpečnosť práce, na danú činnosť, vrátane viditeľného označenia obchodného názvu dodávateľa – svoje logo.
* Dodávateľ berie na vedomie, že objednávky pre ním vysúťažené časti môžu byť vystavené v rovnakom termíne.
* Objednávateľ obstarávateľ môže zadať kosenie dodávateľovi aj formou kosenie bez pohrabania a odvozu - mulčovanie.
* V prípade, že si objednávateľ objedná kosenie trávnika bez pohrabania a odvozu - mulčovaním je dodávateľ povinný dodržať všetky lehoty a kvalitatívne požiadavky uvedené v predchádzajúcich podmienkach. Výnimkou je pohrabanie a odvoz trávy, ktorá v tomto prípade ostáva na lokalite.
* Objednávateľ si zároveň vyhradzuje právo objednať u dodávateľa kosenie určitej plochy alebo celej časti bez pohrabania pokosenej trávy a jej odvozu - mulčovaním (ďalej len kosenie bez pohrabania a odvozu). V tomto prípade bude cena za plnenie predmetu zmluvy bez DPH ponížená o 30 % z vysúťaženej ceny v zmysle Prílohy č. 2/A, 2/B, 2/C, 2/D, 2/ E, 2/F, 2/G, 2/H, 2/I (Návrh na plnenie kritéria určeného na vyhodnotenie ponúk).

**Rozdelenie trávnikov podľa jednotlivých typov a ich označenie (skratky):**

- Trávnik reprezentačný (TR) a Trávnik reprezentačný vo svahu (TRS) – max. výška trávy pred kosbou 15 cm, po kosbe max. 3 cm; rovnomerne na celej ploche.

- Trávnik v rovine (T) a Trávnik vo svahu (TS) – max. výška trávy pred kosbou 50 cm po kosbe max. 4 cm – rovnomerne po celej ploche.

- Trávnik neupravený (TN) a Trávnik neupravený vo svahu (TNS) – max. výška trávy pred kosením 50 – 80 cm po kosbe max. 5 cm – rovnomerne po celej ploche.

- Zatrávnené detské ihriská (T/DI)

- Trávnik bežný (T) v rovine so sklonom 0 – 10°

- Trávnik vo svahu so sklonom 11° a viac